ועדת הפנים ואיכות הסביבה, כנסת 17, פרוטוקול מספר 290, 2008-01-14 10:00

חברי הוועדה: דוד אזולאי שי חרמש משה כחלון ליה שמטוב

מוזמנים: סנ"צ ירון מטס – רמ"ד ארגון, המשרד לביטחון פנים גבי פיסמן-עו"ד, מחלקת ייעוץ וחקיקה, משרד המשפטים פיני קבלו – סמנכ"ל, מרכז השלטון המקומי ודים גודון-רפרנט ביטחון פנים, משרד האוצר מאיר דויטש- רכז דרום ואחראי על בניה בלתי חוקית של בדואים בנגב מרדכי לוין – מייעץ לוועדה בנושאי משטרה

אופיר פינס-פז: בוקר טוב, אני מתכבד לפתוח את הדיון בוועדת הפנים והגנת הסביבה.

אופיר פינס-פז: אנחנו עוסקים בהצעת החוק של חבר הכנסת שי חרמש לתיקון פקודת המשטרה (הגברת אכיפה), ובהצעת החוק של חברת הכנסת ליה שמטוב לתיקון פקודת המשטרה שאני מבין שהונחה 4 חודשים אחרי זה.

שי חרמש: הצעת החוק אמנם נראית פשוטה בכוונות שלה, אבל היא לוותה בשנה ארוכה של עבודת הכנה של המ.מ.מ לבדיקה מערכתית של איך הדברים נראים בעולם.

שי חרמש: אני חייב להודות לאנשי המ.מ.מ שעשו פה עבודה טובה והרחיקו לכת עד לאיסנלנד ועד לניו-זילנד.

אופיר פינס-פז: המחקר לא מעודכן.

שי חרמש: המחקר הוא ממארס 2007.

שי חרמש: זה מחקר שביקשתי שיעשו.

שי חרמש: מחקר שני שנעשה הוא לגבי סדר העדיפויות של משטרת ישראל.

שי חרמש: אנחנו ביקשנו לבדוק מה הן המטלות על משטרות ברחבי העולם.

שי חרמש: ישבנו לדיוני עומק עם שני מפכ"לים לשעבר.

שי חרמש: מכיוון שאין במגזר ההתיישבותי שום מענה לטיפול משטרתי אזרחי במגזר הכפרי, אני ביקשתי להוסיף את זה.

שי חרמש: יחידות מג"ב נקראות כל פעם למשימות אבטחה.

אופיר פינס-פז: למה החלטת להוציא מגדר החוק את מג"ב?

שי חרמש: הוצאתי אותו מגדר החוק משום שהוא יותר זרוע ביטחונית צבאית של משטרת ישראל מאשר זרוע אזרחית.

שי חרמש: אני מוכן להכניס בפנים את מג"ב רק אם ניקח בחשבון שמשטרת ישראל זאת המשטרה היחידה שצריכה לעסוק בטרור ובנושאים ביטחוניים.

שי חרמש: אם עוזבים כרגע את העניין של טרור אז אין בעיה, אפשר גם 6 שוטרים ל1000 תושבים.

שי חרמש: העניין של טרור וביטחון לא קיים בשום משטרה אחרת.

שי חרמש: אם אתה רוצה להוריד את הטרור, אז תוריד את מג"ב.

שי חרמש: ב4 שוטרים לאלף תושבים אי אפשר לטפל גם בטרור וגם בביטחון.

אופיר פינס-פז: מאיפה לקחת את המספר של 4 שוטרים ל1000 תושבים?

שי חרמש: המספר מופיע במדינות בארצות הברית, ביוון.

שי חרמש: המספר של 4 וחצי שוטרים לאלף תושבים מופיע בצרפת.

אופיר פינס-פז: האם יש מדינות שזה פועל לפי טייס אוטומטי, ממש לפי 4 שוטרים ל1000 תושבים?

שי חרמש: אני לא יכול להתחייב לטייס אוטומטי.

שי חרמש: מה שקיבלתי פה זה נתונים בפועל.

שי חרמש: אני ביקשתי מהמ.מ.מ להגיד לי מה המציאות הקיימת היום במשטרות בעולם.

שי חרמש: הגענו לסדר גודל שבין 2.6 ל4, כשבאותן משטרות של 2.6 יש גם משטרות מקומיות ומוניציפאליות.

שי חרמש: משטרת ישראל היא משטרה שאין דבר שהיא לא עושה.

שי חרמש: אם צריך לפנות את גוש קטיף המשטרה עושה את זה.

שי חרמש: אם בוש מגיע, אז שליש משטרה או 8000 שוטרים נעים על הצירים בכבישים במשימות מיוחדות.

שי חרמש: אין משטרה כזאת בעולם.

שי חרמש: המשטרה מגיעה בעבירות רכוש לגילוי של 10% מהפניות של התושבים.

שי חרמש: ב30% או ב40% מהמקרים כשהאזרח קורא למשטרה המשטרה לא באה.

שי חרמש: זה לא כי המשטרה לא רוצה, אלא כי אין לה את כוח האדם לעשות את זה.

שי חרמש: כל סדר הכוח של שוטרים בתחנות, כולל מנהלות, הוא 9000 שוטרים.

שי חרמש: 9000 שוטרים נמצאים בתחנות.

שי חרמש: 3300 הם סיירים, 1500 חוקרים, 1000 בלשים.

שי חרמש: מתוך 3300 סיירים, 1000 הם חיילי שח"ם.

אופיר פינס-פז: כתוב במסמך של המ.מ.מ שזה 2.6 שוטרים ל1000 תושבים.

שי חרמש: אני חישבתי את זה קצת אחרת.

שי חרמש: אני אומר 2.2.

שי חרמש: השאלה איך להשוות את זה.

שי חרמש: מכלל 3300 הסיירים 1000 הם חיילי שח"ם.

שי חרמש: חיילי שח"ם זה דבר מאוד יפה, אבל חלק מהם הם קל"בניקים, חלק עם בעיות מיוחדות.

שי חרמש: קצין משטרה שדיברתי איתו אמר לי ש4 שוטרי שח"ם שווים לשוטר פלילי אחד ביכולת הפעולה.

שי חרמש: הבעיה היא שבחלק גדול מהניידות נוסע שוטר עם איש שח"ם.

שי חרמש: ברור שכוח משימה כזה לא יכול לייצר הרבה.

שי חרמש: בתחנת אשדוד, שזאת עיר של רבע מיליון תושבים, יש 180 שוטרים.

שי חרמש: יש 0.75 שוטרים ל1000 תושבים.

שי חרמש: המשטרה מספקת 4 ניידות בשטח.

שי חרמש: יש 16 רובעים באשדוד.

שי חרמש: על כל 4 רובעים נוסעת ניידת אחת.

שי חרמש: לך תיתן תשובה עם דברים כאלה.

שי חרמש: באשקלון, שזאת עיר עם 120 אלף תושבים, יש 3 ניידות.

שי חרמש: אני לא מדבר על המגזר הכפרי שמופקר לגמרי, למעט הסיור הכפרי של מג"ב.

שי חרמש: לעיר כמו יבנה אין תחנת משטרה.

שי חרמש: מפקד תחנת רחובות אחראי על יבנה.

שי חרמש: כוח האדם של המשטרה לא גדל ב20 השנים האחרונות.

אופיר פינס-פז: ראיתי עכשיו שיש מודעות דרושים.

מרדכי לוין: צריך למלא את השורות בתקנים הקיימים.

שי חרמש: השר אבי דיכטר ציין שיש לו הבטחה של 1200 שוטרים חדשים ל2008.

שי חרמש: אם זה התהליך, אז מדינת ישראל נכנסת למסלול של החוק.

שי חרמש: מה שאני רוצה זה לקבע אותם, להוליך אותם כך שעם 1200 השנה נבנה אבני דרך.

שי חרמש: בוא נאמר שתוך 4, 5 שנים מגיעים ל4 ל1000.

שי חרמש: ב1200 בשנה או ב1600 בשנה סוגרים את הפער.

שי חרמש: התמונה היא תמונה קשה.

שי חרמש: הסעיף השני במצע של המפלגה שלי שאיתו הלכנו לבחירות אמר שמפלגת קדימה דואגת לזה שבזמן שלטונה יובטח ביטחון פנים במדינת ישראל וישופר ביטחון התושבים.

שי חרמש: אירועי הירי בנהריה הם הביטוי הקיצוני לכך שהיעד הזה, נכון לשנה ו9 חודשים שאנחנו בשלטון, טרם הושג.

שי חרמש: החוק הזה ראוי, נכון והכרחי במדינת ישראל.

שי חרמש: הוא מידתי בעובדה שאינני כופה אותו מחר בבוקר.

שי חרמש: אני אציג אותו כחוק מחייב.

שי חרמש: אני יוצא מתוך הנחה ש8000 שוטרים אי אפשר לגייס בבוקר אחד.

שי חרמש: אנחנו רוצים שוטרים איכותיים שיעברו הכשרה, שיעברו קורסים.

שי חרמש: זה לא בא בבוקר אחד.

שי חרמש: אם לא נקבע את הממשלה בחוק שכזה, אז כנראה שגם ב20 השנים הבאות נישאר עם אותו כוח אדם במשטרה.

ליה שמטוב: אני הגשתי את הצעת החוק עכב כל המקרים שקרו וקורים בזמן האחרון.

ליה שמטוב: חבר הכנסת שי חרמש, שעשה עבודה מאוד יסודית ודייקנית, הסביר את כל הנושא.

ליה שמטוב: במצע של המפלגה שלי היה סעיף שדיבר על ביטחון לכל תושב.

ליה שמטוב: רציתי לחזק את חבר הכנסת שי חרמש ולהציע את הצעת החוק מטעמי ומטעם ישראל ביתנו.

אופיר פינס-פז: ועדת השרים תמכה בהצעת החוק הזאת.

אופיר פינס-פז: הבעיה היא ששר האוצר הגיש ערעור.

אופיר פינס-פז: הצעת החוק הזאת לא תתקע.

אופיר פינס-פז: עם הערעור ועם הכל אני בהחלט מקבל את זה שצריך לדבר על הצעת החוק הזאת.

אופיר פינס-פז: אני מסכים שהיא לא צריכה לבוא ככתבה וכלשונה.

אופיר פינס-פז: גם המציע מסכים.

אופיר פינס-פז: הבעיה הכי קריטית של המשטרה זה המחסור הכרוני בכוח אדם שיוצר בעיה קשה מאוד בתפקוד, בנוכחות, בהרתעה, ביכולת לאכוף את החוק.

אופיר פינס-פז: יש כאן הפקרות שנמשכת שנים ארוכות.

אופיר פינס-פז: יש כאן מדיניות מכוונת.

אופיר פינס-פז: אני לא אומר שזה ממניעים זרים, אבל בוודאי ממניעים תקציבים.

אופיר פינס-פז: שוטר עולה כסף.

אופיר פינס-פז: ההכשרה שלו עולה כסף.

אופיר פינס-פז: העלות שלו.

אופיר פינס-פז: השכר שלו.

אופיר פינס-פז: שוטר עולה כסף, למרות שהוא לא תמיד מרוויח את הסכומים הנאותים, לפחות לא בשלבים הראשונים של השירות שלו.

אופיר פינס-פז: יש תופעה קשה של פרישה מהמשטרה בשלבים מוקדמים.

אופיר פינס-פז: זה דבר שמאוד מטריד אותי.

אופיר פינס-פז: גם על זה צריך לתת את הדעת.

אופיר פינס-פז: צריך לראות מה קורה בשנים הראשונות, שאז שוטרים הולכים למקום אחר.

אופיר פינס-פז: זאת הצעת חוק סופר חשובה, סופר ראויה, אחת החשובות שנידונות בקדנציה שלי כיושב-ראש ועדת הפנים.

אופיר פינס-פז: אני לא אתן לה להתמוסס.

אופיר פינס-פז: זה לא יהיה.

אופיר פינס-פז: אני בהחלט סבור שצריך לחוקק את ההצעה הזאת יחד עם הממשלה, לא בניגוד לדעתה.

אופיר פינס-פז: צריך למצוא את המכנה המשותף, את שביל הזהב שיאפשר מצד אחד לחזק את המשטרה בכוח אדם איכותי, ומצד שני יאפשר לאוצר לממן את זה בצורה שהוא יוכל לעמוד בה מבלי לפגוע באינטרסים חשובים אחרים.

אופיר פינס-פז: זאת שאלה של סדרי עדיפויות.

אופיר פינס-פז: מבחינתי, חיזוק המשטרה צריך להיות בסדר עדיפות ראשון של ממשלת ישראל.

אופיר פינס-פז: אני חושב שיש איזו שהיא תזוזה חיובית בממשלה בהקשר הזה.

אופיר פינס-פז: זה בוודאי מבחן לכנות רצונותיה.

אופיר פינס-פז: המבחן הראשון האולטימטיבי זה תקציב המדינה 2008.

אופיר פינס-פז: 4 שוטרים ל1000 תושבים זה לא מספר קדוש, אבל זה מספר לגיטימי שקיים בלא מעט מדינות בעולם.

אופיר פינס-פז: לא הכל חייב להיות ב2008.

אופיר פינס-פז: אנחנו רוצים להגיע למצב של שינוי משמעותי, אולי אפילו טייס אוטומטי או הוראת שעה לכמה שנים כדי לראות שהדברים קורים.

אופיר פינס-פז: אולי אחר כך אפשר יהיה להפסיק את הטייס האוטומטי.

אופיר פינס-פז: אנחנו רוצים להיות בטוחים שהולך להיות כאן שינוי מאוד משמעותי.

אופיר פינס-פז: אני משוכנע שאם נעשה סקר בקרב הציבור בישראל לגבי השאלה של משטרה מול דברים אחרים, אז המשטרה תהיה לצד צבא ולצד חינוך ולצד כל המערכות המרכזיות האחרות.

אופיר פינס-פז: המשטרה עדיין לא נמצאת בתהליך שהייתי רוצה שהיא תימצא.

אופיר פינס-פז: הצבא נמצא בו.

אופיר פינס-פז: הצבא היום משתדרג.

אופיר פינס-פז: חבר הכנסת אזולאי היה איתי בתע"ש.

אופיר פינס-פז: הלוואי וההזמנות האלו בתע"ש היו קורות לפני המלחמה.

אופיר פינס-פז: היו נחסכים הרוגים.

אופיר פינס-פז: המשטרה לא נמצאת במקום הזה.

אופיר פינס-פז: בחינוך כבר מדברים על רפורמה כזאת או אחרת, למרות שאני עוד לא מבין אותה.

אופיר פינס-פז: כנראה שאני לא מסכים חכם ומתוחכם כדי להבין את הרפורמה, אבל יש כסף גדול במערכת החינוך.

אופיר פינס-פז: במשטרה אני לא רואה את השינוי המיוחל.

אופיר פינס-פז: יש למפכ"ל ולשר לביטחון פנים תוכנית עבודה שהוצגה בפני הוועדה ושבהחלט עושה שכל.

אופיר פינס-פז: זאת תוכנית עבודה שאני והוועדה מגבים אותה.

אופיר פינס-פז: אני לא רואה את המשאבים האמיתיים כדי ליישם אותה.

אופיר פינס-פז: המשטרה לא ממצה מספיק את הפוטנציאל לשיתוף הפעולה עם השלטון המקומי, עם מערך הפיקוח העירוני החזק מאוד שיש היום ברוב הרשויות המקומיות בישראל.

אופיר פינס-פז: זה יכול להיות.

אופיר פינס-פז: אני מדבר על המשטרות העירוניות.

אופיר פינס-פז: המשטרה לא אוהבת את הרעיון.

אופיר פינס-פז: היא אוהבת אותו עד גבול מסוים.

אופיר פינס-פז: יש פוטנציאל גדול לדברים שאפשר לדבר עליהם.

אופיר פינס-פז: אני חושב שהצבא יכול לתרום תרומה הרבה יותר איכותית והרבה יותר משמעותית למשטרת ישראל.

אופיר פינס-פז: אני פניתי לשר הביטחון בבקשה שיבחן את שדרוג כוח האדם שצה"ל מוותר עליו לטובת משטרת ישראל, כדי שהמשטרה תוכל להיעזר באותם חיילי שירות למטרות יותר מבצעיות ויותר משמעותיות מאשר הדברים שהיום המשטרה נאלצת להשתמש בכוח האדם שקיים אצלה.

אופיר פינס-פז: אני חושב שגם פה אפשר לסגור פערים.

אופיר פינס-פז: לא הכל חייב להיות תקנים מלאים של שוטרים.

אופיר פינס-פז: הדבר הזה חייב להיות משולב.

אופיר פינס-פז: אנחנו לא נגיע למצב שבו הוועדה מוותרת על הצעת החוק הזאת כי מישהו הטיל עליה וטו.

אופיר פינס-פז: זה לא יהיה.

אופיר פינס-פז: צריך לנהל מו"מ, צריך להתקדם.

ודים גודון: שר האוצר מתנגד להצעת החוק הזאת.

ודים גודון: העלות התקציבית של החוק הזה מוערכת בכ-2 מיליארד שקל.

ודים גודון: זה רק עבור שכר לשוטרים.

ודים גודון: זה ללא ניידות, ללא דלק, ללא מבנים, ללא שכירויות או דברים נוספים.

אופיר פינס-פז: איך הגעתם ל-2 מיליארד שקל?

ודים גודון: יש כ28 אלף שוטרים, שזה משהו כמו 2.9 שוטרים ל1000 איש.

ודים גודון: זה ללא מג"ב.

ודים גודון: אם אתה רוצה להגיע ל4 שוטרים ל1000 איש אתה צריך להוסיף כ8000 שוטרים.

אופיר פינס-פז: כמה מג"ב יש?

ודים גודון: עם מג"ב אתה מגיע ל4 שוטרים ל1000 איש.

אופיר פינס-פז: כמה עולה שוטר?

ודים גודון: כ220 אלף שקל בשנה.

ודים גודון: זה ללא מבנה, ללא דלק, ללא ניידת.

ודים גודון: 5 שוטרים זה כמיליון שקל.

ודים גודון: כוח האדם במשטרה גדל בשנים האחרונות.

ודים גודון: בשנת 2000 סך תקני כוח האדם שעמדו לרשות משטרת ישראל היה כ-25 אלף 423.

ודים גודון: עכשיו זה כ-28 אלף.

ודים גודון: תקציב משטרת ישראל גדל בשנים האחרונות.

ודים גודון: כל שנה הוא גדל בממוצע ב-200 מיליון שקל בבסיס התקציב.

ודים גודון: בשנה האחרונה משטרת ישראל לא הוסיפה לתקני כוח אדם.

ודים גודון: היא הקצתה את הכסף לדברים נוספים, כמו טכנולוגיה, סגירת פערי דיור וכיוצא בזה.

ודים גודון: המשטרה יכולה לתמוך במה שאמרתי עכשיו.

ודים גודון: סדר העדיפות של המשטרה זה לאו דווקא שוטרים חדשים, אלא דברים אחרים שבעיני המשטרה יותר חשובים – טכנולוגיה, שכירויות חדשות ותחנות משטרה.

ודים גודון: אנחנו חושבים שצריך לטפל בבעיות השורש של משטרת ישראל.

ודים גודון: יש שוטרים שעוזבים את המשטרה בגלל השכר הנמוך.

ודים גודון: הבעיה נוצרה בגלל ההצמדה של שכר של שוטר לשכר של משרתי קבע בצה"ל.

ודים גודון: מכיוון שהשכר של חייל מתחיל הוא נמוך, גם השכר של שוטר מתחיל נמוך.

ודים גודון: עם השנים נוצר עיוות.

ודים גודון: אנחנו תומכים בשינוי ההצמדה כך שהמשטרה תוכל להעלות את השכר בלי שהצבא יעלה את השכר לחיילים.

ודים גודון: משטרה תוכל לתת מענקים לשוטרים מתחילים.

ודים גודון: היא תוכל לגייס.

ודים גודון: המהלך הזה יכול להגדיל את מצבת כוח האדם של המשטרה בעלות הרבה יותר נמוכה.

שי חרמש: איך העלות יותר נמוכה אם אתה מצ'פר אותם?

ודים גודון: אחרי 5 שנים חלק גדול לא ממשיך.

שי חרמש: במקום לעודד התמקצעות, שדרוג, קצונה והתמחות בתחומים מסוימים.

שי חרמש: .

ודים גודון: אני מדבר על סיירים.

שי חרמש: אני לא מבין את הלוגיקה.

שי חרמש: אתה מעדיף שוטרים שאחרי 5 שנים ילכו הביתה ויבואו אחרים במקומם?

ודים גודון: יכול להיות שהמשטרה חושבת שזה לא נכון, אבל הצבא עובד ככה.

ודים גודון: בצבא זה עובד טוב.

שי חרמש: כל 5 שנים הם מחליפים?

ודים גודון: לא את כולם.

ודים גודון: את הטובים משאירים.

ודים גודון: יש החלטת ממשלה בנושא.

ודים גודון: החלטת ממשלה מלפני שנה וחצי אומרת שתוך 180 יום יוגשו המלצות בנושא מסלולי שירות.

ודים גודון: ההמלצות עדיין לא הוגשו.

יואל הדר: המשטרה לא מתלהבת מזה.

יואל הדר: זה עניין של איזונים.

ודים גודון: קיימנו שיחות לא פורמאליות עם הרבה מאוד קצינים במשטרה.

ודים גודון: יש קצינים שאומרים שכדי לפתור את המצב הבעייתי במשטרה צריך לטפל בשכר של שוטר מתחיל, צריך לטפל בטכנולוגיה, לאוו דווקא להגדיל את מצבת כוח האדם.

יואל הדר: השר לביטחון פנים תומך בהגדלת כוח האדם במשטרה.

אופיר פינס-פז: האם הוא גם בחן את החלופות של אגף התקציבים?

אופיר פינס-פז: עשיתם עבודת מטה?

יואל הדר: כל הזמן עובדים על הדברים האלה.

יואל הדר: אנחנו כל הזמן בודקים את האפשרויות.

יואל הדר: השר פועל כך שיהיו עוד 1000 תקנים של שוטרים.

יואל הדר: עוד לא קיבלנו את התיקנון של העניין הזה.

שי חרמש: האם זה מתוקצב השנה?

יואל הדר: לא.

אופיר פינס-פז: האם בתקציב 2008 אין תוספת כוח אדם למשטרה?

יואל הדר: אין תוספת תקנים.

אופיר פינס-פז: למה יש?

ודים גודון: יש תוספת תקנים ליחידת פיקוח על רכבות, שזה משהו כמו 50 תקנים.

שי חרמש: זה על חשבון רכבת ישראל.

ודים גודון: זאת תוספת תקציב ייעודית.

שי חרמש: מה הם עושים שם?

ירון מטס: הקימו יחידה קטנה של חמישים ומשהו איש שאמורה לפקח על כל מחסומי הרכבת.

אופיר פינס-פז: מה עוד יש?

ודים גודון: יש כוחות משולבים שמורכבים משוטרים במשטרת ישראל, מאנשים ברשות המסים, מפרקליטים ומאנשים ברשות להלבנת הון.

ודים גודון: הם יושבים במטה הארצית.

יואל הדר: הכסף מגיע מהקרן להלבנת הון.

ודים גודון: אם התוכנית הזאת תצליח אנחנו נרצה להעביר את התקציב הזה לבסיס התקציב.

אופיר פינס-פז: כמה תקנים יהיו לטובת המאמץ הזה?

ודים גודון: מדובר על 120 תקנים.

שי חרמש: היחידה ברשות המסים זה 400 איש.

אופיר פינס-פז: מדובר פה נקודתית למשימה מסוימת.

ודים גודון: המשטרה לא השתמשה בתוספת התקציבית לכוח אדם אלא לסגירת פערים.

אופיר פינס-פז: טכנולוגיים?

ודים גודון: גם לטכנולוגיה וגם לצרכים בסיסים, כמו דלק.

מודי לוין: זה מיישר קו עם קיצוצים רוחביים שהיו בעבר.

מודי לוין: גם המשרד לביטחון פנים סבל מקיצוץ רוחבי.

מודי לוין: בסך הכל מחזירים כסף שלקחו.

ודים גודון: זה כסף אחרי קיצוץ רוחבי.

ודים גודון: זה כסף נטו.

אופיר פינס-פז: מה הגידול בתקציב?

ודים גודון: כ200 מיליון שקל.

אופיר פינס-פז: איך זה כולל את הקיצוץ הרוחבי?

ודים גודון: זה אחרי הקיצוצים.

ירון מטס: אנחנו בימים אלה הולכים למהלך של תוכנית רב-שנתית.

ירון מטס: אנחנו מקווים שיהיה לנו תקציב רב- שנתי.

ירון מטס: זה יעזור לנו בתכנון.

ירון מטס: משרד האוצר לא איתנו.

אופיר פינס-פז: במה הוא לא איתכם?

ירון מטס: אנחנו רוצים תקציב שיהיה קבוע.

אופיר פינס-פז: כולם רוצים את זה.

ירון מטס: כל שנה אנחנו מופתעים לראות קיצוץ רוחבי.

ירון מטס: היכולת תכנון שלנו מינימאלית.

אופיר פינס-פז: זאת הבעיה של כל המשרדים בארץ.

אופיר פינס-פז: אולי תדבר איתנו על כוח האדם.

אופיר פינס-פז: האם יש בעיית כוח אדם במשטרה?

אופיר פינס-פז: מה ההיקף שלה?

ירון מטס: בדקנו במדינות באירופה ובארצות הברית.

ירון מטס: היחס המקובל הוא 1 ל-4.

ירון מטס: אצלנו היחס עומד על 1 ל2.8.

ירון מטס: כל אחד מאיתנו מרגיש שאין מספיק שוטרים.

ירון מטס: ניתנו פה הדוגמאות של תחנות אשקלון ואשדוד.

ירון מטס: יש ישובים שצמחו בשנים האחרונות, כמו ביתר עילית ואלעד, שאין בהם תחנות משטרה.

אופיר פינס-פז: זה אולי בגלל שכל השוטרים רוצים להיות במטה, לא בשטח.

ירון מטס: מאז שהמפכ"ל הנוכחי נכנס לתפקידו ירדו כ400 שוטרים מהמטות לשטח.

ירון מטס: זה תהליך הדרגתי.

ירון מטס: אני לא חושב שהמטה גדול מידי.

ירון מטס: יש חוסר גדול בשטח.

ירון מטס: הכנו תוכנית כך שכל ה1000

ירון מטס: שוטרים שיתווספו ילכו לתחנות המשטרה.

ירון מטס: אין תקן אחד למטה.

אופיר פינס-פז: כמה כסף זה?

ודים גודון: 220 מיליון שקל.

אופיר פינס-פז: זה יביא אתכם ל3.1.

ירון מטס: זאת תהיה מהפיכה ברמת התחנות.

ירון מטס: אנחנו צריכים להתחיל מאיפה שהוא.

אופיר פינס-פז: אפשר בהצעת החוק לקבוע שבכל שנה או שנתיים תהיה תוספת של 1000 שוטרים כך שאחרי 15 שנה נגיע למספר.

שי חרמש: ברגע שאתה אומר שנוסיף 1000 ולא קובע טייס אוטומטי.

שי חרמש: .

אופיר פינס-פז: אנחנו נעשה טייס אוטומטי.

שי חרמש: כשתגיע ל8000 שוטרים האוכלוסייה תגדל ב25%.

שי חרמש: יהיו במדינת ישראל עוד מיליון וחצי איש.

ירון מטס: הנתונים שהציג האוצר מעוותים כי המשטרה גדלה פר משימה.

ירון מטס: אם יש יחידה של גירוש זרים, אז המשטרה קיבלה 400 תקנים לטובת גירוש זרים.

ודים גודון: כולם נמצאים בשטח.

ירון מטס: התחנות לא קיבלו אפילו תקן אחד נוסף.

אופיר פינס-פז: כמה זמן משטרת ישראל לא קיבלה תוספת תקנים אמיתית?

שי חרמש: 20 שנה.

אופיר פינס-פז: לא למשימה ייעודית כמו הרכבות או עוטף ירושלים.

שי חרמש: אם אתה בודק את משימות המשטרה לפני 20 שנה, אז אתה מקבל פחות כוח אדם.

ודים גודון: אנחנו חושבים שצריך לטפל בשורש הבעיה.

אופיר פינס-פז: מה הוא שורש הבעיה?

ודים גודון: שורש הבעיה הוא טיפול בכוח האדם במשטרה.

ודים גודון: ההצמדה לצה"ל גורמת לכך שהשכר של שוטר מתחיל צמוד לשכר של קצין מתחיל בצבא.

אופיר פינס-פז: אתה מציע העלאת שכר?

ודים גודון: אני מציע לשנות את ההצמדה כך שאם הצבא מגדיל את השכר לאוכלוסייה אחת, המשטרה תוכל לקחת את אותה הגדלת שכר ולתת לאוכלוסייה אחרת.

ודים גודון: היום המשטרה לא יכולה לעשות את זה.

אופיר פינס-פז: אם תעשו עבודת מחקר יסודית ותציגו אותה בפני הוועדה אני אהיה מוכן להגיש הצעת חוק כזאת.

אופיר פינס-פז: אני חושב שהקצונה הבכירה במשטרה מרוויחה יותר מידי והקצונה הזוטרה במשטרה מרוויחה פחות מידי.

ודים גודון: דיברתי על סיירים, על בלשים.

אופיר פינס-פז: השוטרים בשטח מרוויחים פחות מידי.

אופיר פינס-פז: אני לגמרי איתך בצורך לבחון את מנגנון השכר במשטרה.

אופיר פינס-פז: קיימת היום תופעה של פרישה של שוטרים אחרי מספר שנים במשטרה, דבר שפוגע קשות במשטרה.

אופיר פינס-פז: הם פתאום מרימים ידיים.

אופיר פינס-פז: זה ממש בתחילת הקריירה שלהם.

אופיר פינס-פז: זה דבר חמור.

אופיר פינס-פז: זה דבר שגורם נזק גדול.

משה כחלון: העזיבה הגדולה היא ב3 השנים הראשונות.

ירון מטס: בשנה האחרונה הפרישה התעצמה.

שי חרמש: מצב התעסוקה בשוק השתפר.

משה כחלון: האם כל התקנים שלכם מלאים?

ירון מטס: לא.

משה כחלון: מה התקן היום?

ירון מטס: התקן היום הוא בסביבות 20 אלף שוטרים בלי מג"ב.

משה כחלון: כמה שוטרים יש בפועל?

ירון מטס: 19 אלף 300.

ירון מטס: זה למה שיש לנו כסף.

אופיר פינס-פז: יש דבר אחד שנקרא תקנים, יש דבר שני שנקרא תקציב.

אופיר פינס-פז: כשאין התאמה בין התקנים לתקציב אתה נשאר עם תקנים וירטואליים.

אופיר פינס-פז: השאלה איך אנחנו בהצעת החוק מבטיחים שלצידם של הדברים שאנחנו כותבים תהיה תוספת תקציב.

אופיר פינס-פז: איך אנחנו מבטיחים שתהיה חובה חוקית לממן את התקנים האלה?

פיני קבלו: אנחנו תומכים בהצעת החוק.

פיני קבלו: לאחרונה אנחנו רואים תופעה של רשויות שמקימות יחידות על מנת לאבטח.

פיני קבלו: אנחנו רוצים את זה במועצות האזוריות, אנחנו רואים את זה ביישובים הקטנים.

פיני קבלו: בית המחוקקים מחוקק הרבה מאוד חוקים שמטילים עומס נוסף על השוטרים.

פיני קבלו: אנחנו נתקלים בדברים שהמשטרה כמעט ולא עוסקת בהם.

פיני קבלו: אנחנו נתקלים באזרחים שנמנעים מלגשת להתלונן.

פיני קבלו: יכול להיות שהמשטרה הקימה יחידות של מתנדבים.

פיני קבלו: אני רואה את זה אצלי בעיר.

פיני קבלו: אני לא יודע איך משטרת בית שאן הייתה יכולה לתפקד לולא הכמות הגדולה של מתנדבים.

פיני קבלו: אני רואה אותם בבוקר במעברי חצייה.

אופיר פינס-פז: כמה מתנדבים יש היום במשטרה?

ירון מטס: יש באגף התנועה.

ודים גודון: משהו כמו 90 אלף מתנדבים.

אופיר פינס-פז: מה עם גמלאי המשטרה?

ירון מטס: הם באותו סטטוס של מתנדבים.

אופיר פינס-פז: האם אתם עושים איזה שהוא מאמץ לנדב אותם?

מודי לוין: לא בצורה מוסדרת.

משה כחלון: הביקוש להתנדב הוא הרבה יותר גדול מהיכולת שלהם לקלוט.

משה כחלון: רק לפני מספר חודשים נפתרה הבעיה של מדים למתנדבים.

אופיר פינס-פז: אני מדבר על גמלאי המשטרה, שהם בכל זאת עם מיומנות יותר גדולה.

פיני קבלו: אנחנו מציבים עכשיו מצלמות.

פיני קבלו: קריית ים שמה בכל העיר שלה מצלמות על מנת לשמור על הרכוש שנהרס כתוצאה מבריונות של נוער שמשוטט בשעות הלילה.

פיני קבלו: אלה דברים שעוברים לתחום השלטון המקומי.

פיני קבלו: היינו רוצים שהמשטרה תהיה בתוך העיר, שתהיה שייכת לראש העיר.

פיני קבלו: זה לא קיים כאן בארץ.

פיני קבלו: אנחנו מקימים יחידות שיטור.

פיני קבלו: אנחנו מציבים מצלמות.

פיני קבלו: זה מכביד על הרשויות המקומיות שבלאו הכי המצב שלהן קשה.

פיני קבלו: החוק יכול לעשות את האיזונים הנכונים.

פיני קבלו: אי אפשר לבוא בשנה אחת ולהכניס כוח אדם, כי צריך מבנים, צריך רכבים.

פיני קבלו: אנחנו כשלטון מקומי מוכנים להיכנס להרבה מאוד תחומים, אם זה בתחום הקהילתי, בתחום השיטור המשותף.

פיני קבלו: זה מסייע מאוד.

פיני קבלו: השיטור של שוטר ופקח עוזר מאוד בקניונים, בבתי קולנוע.

פיני קבלו: את זה היינו רוצים לחזק.

פיני קבלו: יש למשטרה קושי.

פיני קבלו: אנחנו מנדבים את הפקחים שלנו.

אופיר פינס-פז: הוונדליזם בחלק מהערים בארץ הוא ברמה של אנרכיה.

משה כחלון: הצעת החוק הזאת היא הצעת חוק מצוינת.

משה כחלון: המצוקה של המשטרה ידועה.

משה כחלון: המצוקה התקציבית ידועה.

משה כחלון: הייתי מבקש להשלים את השורה מול התקן.

משה כחלון: שורה מול תקן זה התקנים הוירטואליים אל מול מה שקורה בשטח.

משה כחלון: התקנים הוירטואליים לא מגיעים משום מקום, אלא מאיזה שהוא צורך.

משה כחלון: מישהו עשה עבודה והגיע למסקנה שצריכים אותם.

משה כחלון: זה לא שמישהו קם בבוקר ורשם תקנים.

משה כחלון: כמובן שנתמוך בהצעת החוק של ליה ושי, אבל הפעולה המיידית שצריך לעשות זה להשלים את הפער הזה של 700.

אופיר פינס-פז: הם לא רוצים להשלים.

ודים גודון: הפקיעו 600 תקנים כי היו צריכים כסף לתקציבי קניות.

ודים גודון: המשטרה היא לא בסדר עדיפות של ממשלת ישראל.

ודים גודון: אנחנו רואים את זה בפועל.

ודים גודון: אם יושקע כסף רק בשוטרים ללא דברים אחרים אנחנו רק נחריף את בעיית המשטרה.

שי חרמש: גם לדברים אחרים אתה לא נותן.

ירון מטס: אנחנו לא הלכנו ותקצבנו 1000 תקנים, אלא הרבה יותר.

ודים גודון: לכן זה לא עולה 220 אלף אלא 300.

אופיר פינס-פז: אנחנו נקדם את הצעת החוק לקריאה ראשונה בנוסח הרבה יותר מתון.

אופיר פינס-פז: לאחר מכן שר האוצר ישקול אם הוא רוצה להשאיר את הערעור או לא.

אופיר פינס-פז: אם כן, אנחנו מבקשים להביא את הערעור בפני הממשלה.

אופיר פינס-פז: אם הממשלה תודיע שיש לה התנגדות, אז נשב איתה.

אופיר פינס-פז: אני מציע שב2008 נוסיף בחוק 1000 שוטרים למשטרה.

אופיר פינס-פז: אנחנו חייבים למצוא פתרון כך שלהחלטה הזאת יהיה תוקף תקציבי.

אופיר פינס-פז: לא צריך להיות ויכוח לגבי הצורך המובהק והחד משמעי.

אופיר פינס-פז: אני רוצה להציע שנרד ל3.5.

אופיר פינס-פז: אני לא רואה ממשלה שמסוגלת לקפוץ ל2 מיליארד.

שי חרמש: פרוס על 5,7 שנים.

אופיר פינס-פז: אני מציע ללכת ל3.5.

אופיר פינס-פז: נעשה את הפריסה הזאת בתוך 10 שנים.

אופיר פינס-פז: ה1000 שוטרים נוספים מביאים אותנו ל3 ל1000.

ירון מטס: תוספת של 2100 שוטרים עד 2010 משאירה אותנו במדד של 2.8.

אופיר פינס-פז: עד 2010 אנחנו מציעים 2000 שוטרים.

שי חרמש: בואו נכין טבלה כך שב2010 נגיע ל3.5.

אופיר פינס-פז: זה לא ילך.

אופיר פינס-פז: אני מציע שב2015 נגיע ל3.5.

אופיר פינס-פז: זה נראה לי דבר סביר שהממשלה תוכל לעמוד בו והמשטרה תוכל לעמוד בו.

אופיר פינס-פז: נלך על זה לקריאה ראשונה.

מירי פרנקל-שור: אתה מקבל את הערכה התקציבית של האוצר?

שי חרמש: לא בדקתי את זה.

אופיר פינס-פז: הערעור של האוצר הוא מחודש נובמבר.

אופיר פינס-פז: אנחנו עכשיו באמצע ינואר.

אופיר פינס-פז: במשך חודשיים האוצר לא הביא את הערעור לכלל הכרעה.

אופיר פינס-פז: ערעור זה לא זכות וטו.

אופיר פינס-פז: אני מבקש שהממשלה תדון בערעור.

אופיר פינס-פז: יכול להיות שעם הנוסח המצומצם יותר, שזה לא 1 ל4 אל 1 ל3.5, הממשלה תוכל לחיות.

אופיר פינס-פז: הממשלה לא אוהבת שיוצרים מסגרת תקציבית קדימה.

אופיר פינס-פז: אנחנו נציג את זה בדרך הזאת.

אופיר פינס-פז: אנחנו בהחלט פתוחים למו"מ.

אופיר פינס-פז: אנחנו נשמח אם השר לביטחון פנים ושר האוצר יבואו לדיון בקריאה ראשונה.

משה כחלון: אני מציע לכתוב מינימום 3.5.

אופיר פינס-פז: לפחות 3.5 שוטרים.

אופיר פינס-פז: אני מאחד את שתי הצעות החוק.

אופיר פינס-פז: מי בעד?

אופיר פינס-פז: ה צ ב ע ה בעד – פה אחד אושר מי בעד הצעת החוק המשותפת להכנה לקריאה ראשונה?

אופיר פינס-פז: ה צ ב ע ה בעד – פה אחד אושר